*Projekts*

LATVIJAS REPUBLIKAS MINISTRU KABINETS

2021. gada .  Noteikumi Nr.

Rīgā (prot. Nr.  §)

**Grozījumi Ministru kabineta 2016. gada 25. oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi”**

Izdoti saskaņā ar Eiropas Savienības struktūrfondu un

Kohēzijas fonda 2014.–2020. gada plānošanas perioda

vadības likuma 20. panta 13. punktu un Jaunuzņēmumu

darbības atbalsta likuma 7. panta trešo daļu

Izdarīt Ministru kabineta 2016. gada 25. oktobra noteikumos Nr. 692 “Darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” īstenošanas noteikumi” (Latvijas Vēstnesis, 2016, 218. nr.; 2017, 84., 222. nr.; 2018, 23., 172. nr.; 2019, 146. nr.; 2020, 146. nr.) šādus grozījumus:

1. Papildināt 2.3. apakšpunktu aiz vārda “kategorijām” ar vārdiem un skaitļiem “(turpmāk – Komisijas regula Nr. 316/2014)”.
2. Aizstāt 2.4. apakšpunktā vārdu “rūpnieciskā” ar vārdu “intelektuālā”.
3. Aizstāt 17.2.2. apakšpunktā vārdu “rūpnieciskā” ar vārdu “intelektuālā”.
4. Izteikt 35.2. apakšpunktu šādā redakcijā:

“35.2. intelektuālā īpašuma tiesību nostiprināšanai – tiesību, kas atbilst Komisijas regulas Nr. 316/2014 1. panta 1. punkta "h" apakšpunktā noteiktajai definīcijai, pieteikumu sagatavošanai, reģistrācijai un uzturēšanai spēkā līdz četriem gadiem pēc tiesību piešķiršanas (bet ne vēlāk kā līdz šo noteikumu 73. punktā minētajam projekta īstenošanas beigu termiņam);”.

1. Svītrot 36.13. apakšpunktā vārdus “izņemot projekta īstenošanas personāla atlīdzības izmaksas, kas noteiktas pēc stundas tarifa likmes”.
2. Papildināt noteikumus ar 39.1 punktu šādā redakcijā:

“39.1 Šo noteikumu 26. un 27. punktā minētā sadarbības līguma ietvaros īstenojamā tehnoloģiju pārneses un ar saimniecisko darbību nesaistīta pētniecības projekta pārtraukšana pirms termiņa beigām ir atbalstāma, ja tā īstenošanas gaitā konstatēts, ka nebūs iespējams sasniegt pētniecības projekta izvirzīto mērķi. Finansējuma saņēmējs izvērtē pētniecības projekta rezultātus un to atbilstību pētniecības projekta mērķim un plānotajām aktivitātēm. Piecu darbdienu laikā pēc lēmuma pieņemšanas par pētniecības projekta pārtraukšanu finansējuma saņēmējs iesniedz sadarbības iestādē tehnoloģiju pārneses un ar saimniecisko darbību nesaistītu pētniecības projektu pieteikumu vērtēšanas komisijas lēmuma kopiju par pārtraukto pētījumu. Aktivitāšu izmaksas ir attiecināmas, ievērojot saimnieciskuma, lietderības un efektivitātes principus Eiropas Parlamenta un Padomes 2018. gada 18. jūlija Regulas (ES, Euratom) Nr. 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012, 33. panta izpratnē, ja aktivitāte ir pilnībā pabeigta atbilstoši pētniecības projekta pieteikumam un noslēgtā līguma nosacījumiem. Izmaksas var tikt attiecinātas un iekļautas maksājuma pieprasījumā tikai par pabeigtajām aktivitātēm pētījuma pārtraukšanas brīdī.”

1. Izteikt 41.5. apakšpunktu šādā redakcijā:

“41.5. intelektuālā īpašuma tiesību nostiprināšana. Intelektuālā īpašuma tiesību nostiprināšana ietver arī darbības, kas saistītas ar intelektuālā īpašuma objekta reģistrācijas procedūru, izņemot darbības, kas saistītas ar licencēšanu, tiesību nodošanu citām personām un strīdu izskatīšanu;”.

1. Izteikt 45. punktu šādā redakcijā:

“45. Atbalsts komersantam, izņemot komersantu, kuram atbalstu piešķir saskaņā ar normatīvajiem aktiem jaunuzņēmumu darbības atbalsta jomā, šo noteikumu 41.7. apakšpunktā minētajai darbībai ir attiecināms, ievērojot šādas prasības:

45.1. komersants var piesaistīt ne vairāk kā trīs augstas kvalifikācijas darbiniekus, kuri atbilst vismaz vienai no šādām pazīmēm:

45.1.1. darbiniekam ir atbilstoša augstākā izglītība – vismaz maģistra grāds vai tam pielīdzināma (tai skaitā ārvalstīs iegūta) izglītība dabas zinātnēs, matemātikā, informācijas tehnoloģijās, inženierzinātnēs un tehnoloģijās, ražošanā un pārstrādē, kā arī dizainā atbilstoši normatīvajiem aktiem par Latvijas izglītības klasifikāciju;

45.1.2. darbiniekam ir vismaz trīs gadu profesionālā pieredze attiecīgajā specialitātē vai jomā, kurā plāno attiecīgo darbinieku nodarbināt;

45.2. piesaistītais darbinieks nav cita komersanta valdes loceklis, kā arī netiek nodarbināts pie cita komersanta ne uz darba līguma, ne uzņēmuma līguma pamata;

45.3. piesaistītajam darbiniekam tiek nodrošināta darba alga, kas ir lielāka nekā vidējā darba alga valstī salīdzinājumā ar iepriekšējo pārskata gadu;

45.4. piesaistītais darbinieks nav tiešās valsts pārvaldes iestādes vai pašvaldības iestādes darbinieks;

45.5. piesaistītais darbinieks nav valsts civildienesta ierēdnis;

45.6. piesaistītais darbinieks pēdējos trīs gadus nav strādājis pie komersanta un tā saistīto personu grupā”.

1. Papildināt noteikumus ar 45.1 punktu šādā redakcijā:

“45.1 Atbalsts komersantam, kuram atbalstu piešķir saskaņā ar normatīvajiem aktiem jaunuzņēmumu darbības atbalsta jomā, šo noteikumu 41.7. apakšpunktā minētajai darbībai ir attiecināms, ievērojot šādas prasības:

45.1 1. piesaistītajam darbiniekam tiek nodrošināta darba alga, kas ir lielāka nekā vidējā darba alga valstī salīdzinājumā ar iepriekšējo pārskata gadu;

45. 1 2. par piesaistīto darbinieku komersants vai cits komersants atbalsta periodā nav jau saņēmis šo atbalstu”.

1. Aizstāt 46.1 1. apakšpunktā vārdu “rūpnieciskā” ar vārdu “intelektuālā”.
2. Aizstāt 52.1., 52.1.1 un 52.2. apakšpunktā skaitļus un vārdus “2022. gada 30. jūnijam” ar skaitļiem un vārdiem “2023. gada 31. oktobrim”.
3. Papildināt noteikumus ar 69.1 punktu šādā redakcijā:

“69.1 Strīdus, kas rodas starp finansējuma saņēmēju un atbalsta saņēmēju līguma darbības laikā, līdzēji risina savstarpējā sarunu ceļā, panākot vienošanos, kura tiek noformēta rakstiski. Gadījumā, ja vienošanās netiek panākta, līdzējiem ir tiesības vērsties tiesā.”

1. Aizstāt 73. punktā skaitli “2022” ar skaitli “2023”.
2. Aizstāt 88. punktā skaitli un vārdu “150 *euro*” ar skaitli un vārdiem “1000 *euro* un tam nav piešķirts samaksas termiņa pagarinājums vai nav noslēgta vienošanās par labprātīgu nodokļu samaksu, vai nav noslēgts vienošanās līgums”.

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs